
REFERAT DE APROBARE
la proiectul de hotărâre privind măsuri de punerea în aplicare a parteneriatului de exploatare a carierei de piatră


Având in vedere solicitarea SC Vegas Center Wood House SRL nr.85/26.06.2024 în calitate de partener din contractul de asociere în participațiune pentru exploatarea carierei de piatră din Crocna, de modificare și prelungire a contractului pe baza permisului de exploatare deținut, a discuțiilor purtate în ședințele Consiliului local fără a se finaliza cu o hotărâre, raportat la interesul comunității locale de a avea în derulare un contract din care comunitatea locală are de câștigat, iar o oprire a acestuia în condițiile în care există un permis de exploatare valabil nu ar duce la o soluție favorabilă comunității locale, am inițiat un proiect de hotărâre de a debloca situația actuală.
Față de cele solicitate propun aprobarea prelungirii duratei asocierii în participațiune dintre Comuna Dieci și SC Vegas Center Wood House SRL, pe baza solicitării asociatului principal SC Vegas Center Wood House SRL depusă spre aprobarea Consiliului local al comunei Dieci sub nr.85 /26.06.2024. 
Prelungirea contractului de asociere în participațiune se va face pe perioada de valabilitate a permisului de exploatare emis de ANRM , respectiv până la data de 29.01.2026.
 Pe baza prezentei hotărâri se mandatează un consilier local, care să semneze modificarea prin act adiţional durata de valabilitate a contractului de asociere în participațiune, ce va cuprinde și acceptul asociatului de a completa clauzele contractuale cu angajamentul de plată a datoriilor.	
Ne întemeiem cele de mai sus pe prevederile contractului de asociere în participațiune nr. 2370/116/09.07.2020 dintre Comuna Dieci și SC Vegas Center Wood House SRL, cu actul adițional nr. 1/15.01.2021, prevederile art. 1949 – 1954 din Legea nr. 280/2009 privind Codul Civil, republicat, cu modificările și completările ulterioare, referitoare la asocierea în participațiune și prevederile art. 129 alin. (2) lit. c), alin. (7) lit. m), r), alin. (14) din Codul Administrativ, aprobat prin OUG nr. 57/2019.


			Inițiatori,
		__________________			

